
	[bookmark: nev]SZARKA-BÖGÖS RÉKA
tanító
BA, 7. félév
Eötvös Loránd Tudományegyetem
Tanító- és Óvóképző Kar
	






Témavezető:
	Dr. Kolosai Nedda
adjunktus, ELTE TÓK




Tanulók nevelési értékeinek vizsgálata

A nevelés olyan tudatos tevékenység, konstruktív viszony, mely mindenképpen valamilyen céllal rendelkezik, amely cél megfogalmazása során szükségszerűen értékeket állítunk fel. Az értékek forrása lehet filozófiai vagy pragmatikus, ám a leginkább meghatározó, a gyermekek között dolgozó a szakmájához értő pedagógus (Herbart, 1806).
A pedagógus számára ezért olyan nevelési célok ismerete szükséges, amelyek tudományosan megalapozottak és a hétköznapi nevelői munka során is egyértelműek (Zrinszky, 2000). A nevelési érték a gyermekek optimális fejlődéséhez szükséges nevelői hatásokat jelöli meg, amelyek a pedagógia gyakorlat során bizonyul jónak, hasznosnak, működőképesnek (Pálvölgyi, 2013).
Kutatási célom hivatásukban dolgozó tanítók nevelési értékeinek feltárása. Kvalitatív kutatásomban több évtizede tanító általános iskolai pedagógusokkal készítettem mélyinterjút. Az interjúk szövegét tartalomelemzéssel dolgoztam fel. A módszerválasztás hatékonynak bizonyult igazán közel kerültem a tanítók élményeinek, tapasztalatainak, nevelési értékeinek megértéséhez. Kutatásom eredményeként a fontos nevelési értékek mellett, azok működése, kontextusa, logikája is világossá vált, sőt azoknak örömeit, nehézségeit és a bevált nevelési módszereket is megismerhettem.
A nevelési értékek mellett a Nemzeti Alaptantervben (2012) összefoglalt értékeket is bemutatom. Kvantitatív kutatásomban, 2014 tavaszán végzett tanító szakos hallgatók értékrendjével vetem össze. A részletes elemzés során kiderült, melyek azok a központilag megfogalmazott értékek, amelyek általánosságban jól jellemzik leendő tanítók értékrendjét, és melyek azok, amelyek kevésbé.
A kvalitatív kutatás interjúiban a tanítók által kiemelt legfőbb érték a tudatos szeretet, amely a kötődés alapja; az örömmel való tanulás, amely elősegíti az optimális fejlődést; illetve a hit, bizalom, amely vonatkozik a gyermek értékes voltára, a tanító egyéni képességeire, illetve a szülőkkel való kapcsolatra, kommunikációra egyaránt.
Kvalitatív kutatásomban az értékátadási folyamatot vizsgálva a tanító személyes mintája került középpontba. Kutatásom lényeges eredménye szerint a tanító miután felismerte munkájának felelősségét, minél inkább igyekszik megismerni önmagát, reflektálni személyiségére, az őt ért hatásokra, s végül a neveléstudomány által megfogalmazott nevelési értékek, és az adott gyermekcsoport megfelelő fejlődéséhez szükséges célok érdekében célja önmagát is nevelni, formálni, fejleszteni.



